**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**„\_\_\_ „ \_\_\_\_\_\_\_\_\_\_\_ 2021 թվականի N \_\_\_ Լ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՔԻՄԻԱԿԱՆ ՆՅՈՒԹԵՐԻ ԵՎ ԽԱՌՆՈՒՐԴՆԵՐԻ ՌԵԵՍՏՐ ՁԵՎԱՎՈՐՈՂ ԵՎ ՎԱՐՈՂ ԻՐԱՎԱՍՈՒ ՄԱՐՄԻՆ ՃԱՆԱՉԵԼՈՒ ՄԱՍԻՆ**

Ղեկավարվելով Եվրասիական տնտեսական հանձնաժողովի խորհրդի 2017 թվականի մարտի 3-ի N19 որոշման 3-րդ կետով` Կառավարությունը **ո ր ո շ ու մ է**.

1. Հայաստանի Հանրապետությունում քիմիական նյութերի և խառնուրդների ռեեստր ձևավորող և վարող իրավասու մարմին ճանաչել շրջակա միջավայրի նախարարությունը։

2. Հանձնարարել`

1) էկոնոմիկայի նախարարին՝ սույն որոշումն ուժի մեջ մտնելուց հետո վեցամսյա ժամկետում շրջակա միջավայրի նախարարությանը տրամադրել տեղեկատվություն Հայաստանի Հանրապետության արդյունաբերական կազմակերպությունների կողմից օգտագործվող և շրջանառվող՝ հաշվառման ենթակա քիմիական նյութերի և խառնուրդների մասին,

2) պետական եկամուտների կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում շրջակա միջավայրի նախարարություն ներկայացնել 2015-2020 թվականների կտրվածքով և այնուհետ յուրաքանչյուր տարվան հաջորդող տարվա մինչև հունվարի 30-ը Հայաստանի Հանրապետություն ներմուծված և Հայաստանի Հանրապետությունից արտահանված քիմիական նյութերի և խառնուրդների վերաբերյալ տեղեկատվություն՝ նշելով դրանց անվանումը և քանակը։

3) շրջակա միջավայրի նախարարին՝ Հայաստանի Հանրապետությունում քիմիական նյութերի և խառնուրդների ռեեստր ձևավորելուց հետո ապահովել վերահսկողություն իրականացնող տեսչական մարմինների հասանելիությունը քիմիական նյութերի և խառնուրդների ռեեստրին։

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: